CELEX: 
Language: fi
Date: 2020-07-17 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2016/1011 täydentämisestä EU:n ilmastosiirtymää koskevien vertailuarvojen ja EU:n Pariisin sopimuksen mukaisten vertailuarvojen vähimmäisvaatimusten osalta

EUROOPAN
                          KOMISSIO
                                                   Bryssel 17.7.2020
                                                   C(2020) 4757 final
                    KOMISSION DELEGOITU ASETUS (EU) …/…,
                                    annettu 17.7.2020,
   Euroopan parlamentin ja neuvoston asetuksen (EU) 2016/1011 täydentämisestä EU:n
    ilmastosiirtymää koskevien vertailuarvojen ja EU:n Pariisin sopimuksen mukaisten
                      vertailuarvojen vähimmäisvaatimusten osalta
FI                                                                                   FI
 ---pagebreak---                                                 PERUSTELUT
   1.        DELEGOIDUN SÄÄDÖKSEN TAUSTA
   1.1.      Yleinen tausta
   Vuonna 2015 Euroopan unioni allekirjoitti Pariisin ilmastosopimuksen. Ilmastosopimuksessa
   asetetaan tavoitteeksi torjua ilmastonmuutosta entistä tehokkaammin muun muassa
   varmistamalla, että investointivirrat tukevat vähän kasvihuonekaasupäästöjä tuottavaa ja
   ilmastokestävää kehitystä.
   Euroopan vihreän kehityksen ohjelmaa koskevassa tiedonannossa vahvistetaan tarve pitkän
   aikavälin signaaleille, joilla rahoitus- ja pääomavirtoja ohjataan ympäristösijoittamiseen ja
   vältetään hukkainvestointeja. Tällä delegoidulla säädöksellä edistetään tätä erityistavoitetta.
   Se on samalla jatkoa aiemmalle, maaliskuussa 2018 julkaistulle kestävän kasvun rahoitusta
   koskevalle toimintasuunnitelmalle, jossa esiteltiin kunnianhimoinen ja kokonaisvaltainen
   kestävää rahoitusta koskeva strategia pääomavirtojen ohjaamiseksi kestäviin investointeihin
   kestävän ja osallistavan kasvun saavuttamiseksi.
   Yleisemmin tarkasteltuna Euroopan vihreän kehityksen ohjelma on Euroopan unionin vastaus
   ilmasto- ja ympäristöuhkiin, jotka ovat tämän sukupolven suurin haaste. Se on uusi
   kasvustrategia, jonka tavoitteena on tehdä EU:sta oikeudenmukainen ja vauras yhteiskunta, jonka
   talous on moderni, resurssitehokas ja kilpailukykyinen, jossa kasvihuonekaasujen nettopäästöistä
   pyritään eroon vuoteen 2050 mennessä ja jossa ympäristöä ja ihmisten terveyttä suojellaan ja
   kasvuun pyritään lisäämättä resurssien käyttöä. Koska alkavalla vuosikymmenellä yritysten ja
   kotitalouksien on tehtävä suurin osa kestävistä investoinneista, on ratkaisevan tärkeää antaa
   selkeitä pitkän aikavälin signaaleja, joilla sijoittajia ohjataan kestäviin investointeihin.
   Euroopan parlamentin ja neuvoston asetuksella (EU) 2016/10111, jäljempänä
   ’vertailuarvoasetus’, otettiin käyttöön yhteinen kehys, jolla varmistetaan rahoitusvälineissä,
   rahoitussopimuksissa tai sijoitusrahastoissa käytettävien vertailuarvojen tarkkuus ja
   koskemattomuus Euroopan unionissa. Näin pyritään edistämään sisämarkkinoiden toimintaa
   ja saavuttamaan samalla korkeatasoinen kuluttajan- ja sijoittajansuoja.
   Komissio julkaisi 24 päivänä toukokuuta 2018 kestävän kasvun rahoitusta koskevan
   toimintasuunnitelman mukaisesti vertailuarvoasetuksen muuttamista koskevan ehdotuksensa,
   jossa se esitti standardeja unionissa käytettävien vähähiilisyyden vertailuarvojen menetelmiä
   varten.
   Euroopan parlamentin ja neuvoston asetuksella (EU) 2019/20892 otetaan käyttöön uusi
   vertailuarvokategoria, niin kutsutut EU:n ilmastovertailuarvot (EU:n ilmastosiirtymää
   koskeva vertailuarvo ja EU:n Pariisin sopimuksen mukainen vertailuarvo), ja säädetään
   kestävyyteen liittyvien tietojen antamisesta kaikkien vertailuarvojen osalta.
   1.2.      Delegoidun asetuksen tavoitteet
   Tämän delegoidun asetuksen tavoitteena on vahvistaa vähimmäisvaatimukset, jotka EU:n
   ilmastosiirtymää koskevien ja EU:n Pariisin sopimuksen mukaisten vertailuarvojen on
   1
           Euroopan parlamentin ja neuvoston asetus (EU) 2016/1011, annettu 8 päivänä kesäkuuta 2016,
           rahoitusvälineissä ja rahoitussopimuksissa vertailuarvoina tai sijoitusrahastojen arvonkehityksen
           mittaamisessa käytettävistä indekseistä ja direktiivien 2008/48/EY ja 2014/17/EU sekä asetuksen (EU)
           N:o 596/2014 muuttamisesta (EUVL L 171, 29.6.2016, s. 1).
   2
           Euroopan parlamentin ja neuvoston asetus (EU) 2019/2089, annettu 27 päivänä marraskuuta 2019,
           asetuksen (EU) 2016/1011 muuttamisesta EU:n ilmastosiirtymää koskevien vertailuarvojen, EU:n
           Pariisin sopimuksen mukaisten vertailuarvojen ja vertailuarvojen kestävyyteen liittyvien tietojen
           antamisen osalta (EUVL L 317, 9.12.2019, s. 17).
FI                                                        1                                                     FI
 ---pagebreak---    täytettävä, jotta ne voivat saada tästä kertovan merkinnän, sekä vahvistaa menetelmiä
   koskevat avoimuusvaatimukset molempien vertailuarvojen osalta.
   1.3.      Oikeudellinen tausta
   Tämä delegoitu asetus perustuu vertailuarvoasetuksen 19 a artiklan 2 kohdassa säädettyyn
   toimivallan siirtoon.
   2.        SÄÄDÖKSEN HYVÄKSYMISTÄ EDELTÄNEET KUULEMISET
   Komissio      perusti    kesäkuussa 2018 kestävää rahoitusta käsittelevän teknisen
   asiantuntijaryhmän, jäljempänä ’asiantuntijaryhmä’. Asiantuntijaryhmän tehtävänä oli muun
   muassa esittää komissiolle suosituksia EU:n ilmastovertailuarvojen menetelmiä koskevia
   teknisiä vähimmäisvaatimuksia varten.
   Asiantuntijaryhmä julkaisi kesäkuussa 2019 kertomuksen väliaikaisen version, josta
   pyydettiin toimittamaan palautetta kesän 2019 aikana.
   Se julkaisi lopullisen kertomuksensa 30 päivänä syyskuuta 2019. Lopullinen kertomus on
   saatavilla                                                                          osoitteessa
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   Komission yksiköt pitivät syksyllä 2019 ja vuoden 2020 alkupuoliskolla sidosryhmien kanssa
   kokouksia, joissa keskusteltiin tulevista delegoiduista toimista. Paremman sääntelyn sääntöjen
   mukaisesti delegoitujen säädösten luonnokset julkaistiin paremman sääntelyn portaalissa
   huhti-toukokuussa 2020 pidettyä neliviikkoista palautejaksoa varten. Palautetta saatiin
   yhteensä 36 sidosryhmältä. Lisäksi delegoitujen säädösten luonnokset esiteltiin jäsenvaltioiden
   asiantuntijoille toukokuussa 2020 pidetyssä Euroopan arvopaperikomitean asiantuntijaryhmän
   kokouksessa, jossa jäsenvaltioiden asiantuntijat keskustelivat niistä ja johon osallistui
   Euroopan parlamentin tarkkailijoita.
   3.        VAIKUTUSTENARVIOINTI
   Vertailuarvoasetuksen, sellaisena kuin se on muutettuna asetuksella (EU) 2019/2089,
   mukaisesti komissiolla on toimivalta määrittää vertailuarvoja koskevia kestävyyteen liittyviä
   toimenpiteitä. Tämä koskee kolmea näkökohtaa: EU:n ilmastosiirtymää koskevien
   vertailuarvojen ja EU:n Pariisin sopimuksen mukaisten vertailuarvojen laatimisessa
   sovellettavat vähimmäisvaatimukset, selostuksen vähimmäissisältö ilmoitettaessa, miten
   ympäristöön, yhteiskuntaan ja hyvään hallintotapaan, jäljempänä ’ESG’, liittyvät tekijät
   otetaan huomioon vertailuarvojen menetelmien keskeisissä osissa, sekä tiedot, jotka
   vertailuarvojen hallinnoijan on annettava vertailuarvoselvityksessä selostuksessaan siitä,
   miten ESG-tekijät otetaan huomioon.
   Komissio antoi asiantuntijaryhmän tehtäväksi laatia teknisiä suosituksia kaikista näistä
   näkökohdista. Asiantuntijaryhmä julkaisi ilmastovertailuarvoja ja vertailuarvojen ESG-
   tietojen antamista koskevan lopullisen kertomuksensa syyskuussa 2019 tehtyään lukuisia
   kertoja yhteistyötä sidosryhmien kanssa pyöreän pöydän tapaamisten, työpajojen ja
   kesällä 2019 pidetyn kuusiviikkoisen palautepyyntöjakson puitteissa.
   Asiantuntijaryhmän kertomus
   Kestävää rahoitusta käsittelevän teknisen asiantuntijaryhmän kertomus sisältää useita
   vähimmäisvaatimuksia EU:n ilmastosiirtymää koskevien vertailuarvojen ja EU:n Pariisin
   sopimuksen mukaisten vertailuarvojen laatimista varten sekä ESG-tietojen antamista koskevat
FI                                                  2                                              FI
 ---pagebreak---    vähimmäisvaatimukset, joita          olisi sovellettava kaikkiin    vertailuarvoihin  muutamia
   poikkeuksia lukuun ottamatta.
   Komissio on ottanut huomioon kaikki saamansa kannanotot, mukaan lukien kestävää
   rahoitusta käsittelevän teknisen asiantuntijaryhmän kertomuksen ja asiantuntijaryhmän
   palautepyynnön perusteella saadut vastaukset sekä sidosryhmien komissiolle esittämät
   näkemykset, joita ne ovat esittäneet kahdenvälisissä tapaamisissa ja neuvottelupuheluiden
   yhteydessä.
   Komissio on yleisesti ottaen asiantuntijaryhmän lähestymistavan kannalla, mutta delegoidut
   säädökset poikkeavat kuitenkin asiantuntijaryhmän kertomuksesta useiden eri näkökohtien
   osalta, erityisesti ESG-tietojen antamista koskevien vaatimusten osalta. Tavoitteena on
   virtaviivaistaa ja yksinkertaistaa kestävää rahoitusta käsittelevän teknisen asiantuntijaryhmän
   lähestymistapaa, jotta voidaan selkeyttää indikaattoreita ja tietoja, jotka vertailuarvojen
   hallinnoijien on määrä antaa. Muutokset esitetään yksinkertaisin sananmuodoin, ja ne
   selkeyttävät asiantuntijaryhmän esittämiä teknisiä suosituksia, lisäävät avoimuutta ja
   parantavat ennakoitavuutta vertailuarvojen hallinnoijien kannalta.
   Määritellessään vähimmäiskriteerejä EU:n ilmastosiirtymää koskevien vertailuarvojen ja
   EU:n Pariisin sopimuksen mukaisten vertailuarvojen laatimista varten sekä ESG-tietojen
   antamista koskevia vaatimuksia varten komissio otti huomioon yleisesti noudatettavan
   suhteellisuusperiaatteen säilyttäen samalla tietyn joustavuuden vertailuarvojen hallinnoijien
   kannalta.
   Suhteellisuusperiaate
   Delegoiduissa säädöksissä määritellään tarkemmin vertailuarvoasetuksessa säädetty
   toimivalta uusien EU:n ilmastovertailuarvojen sekä ESG-tietojen antamista koskevien
   vaatimusten osalta. Näin varmistetaan vertailuarvoasetuksen oikeasuhteinen soveltaminen.
   Komissio on ottanut huomioon kestävää rahoitusta käsittelevän teknisen asiantuntijaryhmän
   kertomuksen ja sidosryhmien palautteen ja pyrkinyt käyttämään oikeasuhteista
   lähestymistapaa määritellessään vähimmäisvaatimuksia EU:n ilmastosiirtymää koskevien
   vertailuarvojen ja EU:n Pariisin sopimuksen mukaisten vertailuarvojen laatimista varten sekä
   ESG-tietojen antamista koskevia vähimmäisvaatimuksia, joita vertailuarvojen hallinnoijien on
   noudatettava.
   Noudattaen vertailuarvoasetuksessa säädettyä toimivaltaa komissio katsoo, että on tarpeen
   erottaa menetelmään liittyvien ESG-tietojen antamista koskevat vaatimukset sekä
   vertailuarvoselvityksessä annettavia ESG-tietoja koskevat vaatimukset, koska näillä pyritään
   sijoittajien kannalta eri tavoitteisiin.
   Vertailuarvojen hallinnoijia ei tällä hetkellä vaadita luettelemaan ESG-tekijöitä niin
   kutsutuissa tietokoosteissa, vaikkakin useat hallinnoijat tekevät niin jo nyt. Siksi tämä tulee
   uutena vaatimuksena vain osalle niistä. Komission tavoitteena on mahdollisimman pitkälle
   menevä yhdenmukaistaminen nykyisten markkinakäytäntöjen ja indikaattoreiden kanssa
   suhteettomien kustannusten välttämiseksi. ESG-tekijät perustuvat kestävää rahoitusta
   käsittelevän teknisen asiantuntijaryhmän kertomuksessa esitettyyn suositukseen nimenomaan
   siitä syystä, että markkinoiden toimijoita on kuultu laajasti kyseisen kertomuksen yhteydessä.
   Komissio ehdottaa myös asiantuntijaryhmän lähestymistavan hienosäätämistä edelleen
   erityisesti siten, että selkeytetään tiedoksi annettavien ESG-tekijöiden luetteloa,
   yksinkertaistetaan käytettyä terminologiaa ja viitataan tarvittaessa kansainvälisiin
   standardeihin, perussopimuksiin ja yleissopimuksiin.
FI                                                  3                                              FI
 ---pagebreak---    Komissio ei aio myöskään määrätä ESG-luokitusten tiedoksi antamista kaikkien
   vertailuarvojen osalta, sillä tätä käsitellään parhaillaan erillisenä aiheena kestävän kasvun
   rahoitusta koskevan toimintasuunnitelman yhteydessä.
   Vaikka kestävää rahoitusta käsittelevän teknisen asiantuntijaryhmän kertomuksessa
   suositetaan käyttämään energiakäännettä edistävien ja toisaalta fossiilisiin polttoaineisiin
   liittyvien toimien osuuksien suhdelukua eli ”vihreiden ja ruskeiden toimien osuuksien
   suhdetta” (”green to brown share ratio”), tätä parametria ei ole sisällytetty delegoituihin
   säädöksiin, koska näitä käsitteitä ei ole vielä määritelty EU:n tasolla ja koska niitä käsitellään
   parhaillaan erillisenä aiheena luokitusjärjestelmää koskevan tulevan asetuksen yhteydessä.
   Joustavuus
   EU:n ilmastosiirtymää koskevien vertailuarvojen ja EU:n Pariisin sopimuksen mukaisten
   vertailuarvojen vähimmäisvaatimuksia koskevassa delegoidussa säädöksessä vahvistetut
   vaatimukset jättävät jonkin verran liikkumavaraa vertailuarvojen menetelmien suunnitteluun.
   Tavoitteena on antaa markkinoille liikkumavaraa kehittää innovatiivisia strategioita ja
   mahdollisuus mukautua sijoittajien erityistarpeisiin.
   Delegoidussa säädöksessä, joka koskee selostuksen vähimmäissisältöä ilmoitettaessa, miten
   ESG-tekijät otetaan huomioon vertailuarvojen menetelmissä, vertailuarvojen hallinnoijia
   vaaditaan ilmoittamaan vain ne ESG-tekijät, joita ne käyttävät pyrkiessään ESG-tavoitteisiin,
   sekä ilmoittamaan, miten näitä ESG-tekijöitä käytetään.
   Vertailuarvoselvitystä koskevassa delegoidussa säädöksessä, vaatimukset eivät koske sellaisia
   vertailuarvojen hallinnoijia, jotka eivät pyri ESG-tavoitteisiin, kunhan ne ilmoittavat tämän
   selkeästi vertailuarvoselvityksen liitteenä olevalla asiaankuuluvalla malliasiakirjalla.
   3.1        Kustannus-hyötyanalyysi
   Yhdessä delegoiduista säädöksistä määritellään EU:n ilmastosiirtymää koskevien
   vertailuarvojen ja EU:n Pariisin sopimuksen mukaisten vertailuarvojen suunnittelussa
   sovellettavat vähimmäisvaatimukset. Koska nämä vertailuarvomerkinnät ovat vapaaehtoisia,
   kyseisessä delegoidussa säädöksessä säädetyt vaatimukset koskevat ainoastaan niitä
   vertailuarvojen hallinnoijia, jotka päättävät noudattaa näitä sääntöjä. Delegoidussa
   säädöksessä määritettävät vaatimukset ovat vähimmäisvaatimuksia, joten vertailuarvojen
   hallinnoijille jää suunnitteluun jonkin verran liikkumavaraa, jotta vaatimusten
   noudattamisesta aiheutuvat kustannukset voidaan pitää mahdollisimman alhaisina.
   Yleisemmin tarkasteltuna tässä lähestymistavassa määritellään selkeät ja yhdenmukaiset
   säännöt näiden vertailuarvojen suunnittelua varten, minkä ansiosta pitäisi voida olla
   mahdollista vähentää sisäisten toimintaohjeiden kehittämisestä aiheutuvia kustannuksia.
   Samalla jätetään markkinoille tilaa innovatiivisten strategioiden kehittämiselle ja niiden
   sijoittajien tarpeisiin vastaamiselle, jotka ovat halukkaita noudattamaan ilmastonäkökulman
   sisältäviä sijoitusstrategioita.
   Menetelmään           liittyvien    vähimmäistason        ESG-tietojen       antamista        sekä
   vertailuarvoselvityksessä annettavia vähimmäistason ESG-tietoja koskevat kaksi säädöstä
   edellyttävät, että vertailuarvojen hallinnoijat tekevät tietotekniikkainfrastruktuuriinsa
   tarvittavat muutokset, joiden avulla mahdollistetaan uusien tietojen tiedonkulku ja täytetään
   tietojen antamista koskevat vaatimukset. On syytä korostaa, että vertailuarvojen hallinnoijat
   antavat jo nykyisten markkinakäytäntöjen mukaan ESG-tietoja niin kutsutuissa
   tietokoosteissa, ja siksi uusien sääntöjen noudattamisesta aiheutuvien kustannusten odotetaan
   jäävän vähäisiksi.
FI                                                  4                                                 FI
 ---pagebreak---    Vertailuarvojen hallinnoijien jatkossa antamat ESG-tiedot parantavat vertailuarvojen
   vertailtavuutta ja tuovat selkeyttä niille sijoittajille, jotka haluavat tehdä tietoon perustuvia
   ilmastoon liittyviä sijoituksia.
   3.2       Toissijaisuusperiaate
   Vertailuarvoasetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa. Asetukseen sisältyy siirtymäaika kriittisiä vertailuarvoja varten sekä
   kolmansien maiden vertailuarvoja varten, joita voidaan käyttää unionissa ilman erillistä
   toimilupaa vuoden 2021 loppuun asti. Vertailuarvoasetuksen oikeusperusta on Euroopan
   unionin toiminnasta tehdyn sopimuksen 114 artikla, ja kaikkien asetukseen tehtyjen
   muutosten on noudatettava samaa oikeusperustaa.
   Yhä suurempi osa sijoittajista noudattaa vähähiilisiä sijoitusstrategioita ja käyttää
   vähähiilisyyden vertailuarvoja mitatakseen sijoitussalkkujen kehitystä.
   Sisämarkkinoiden moitteettoman toiminnan ylläpitämiseksi sijoittajien hyväksi ja
   korkeatasoisen kuluttajan- ja sijoittajansuojan varmistamiseksi vertailuarvoasetuksessa,
   sellaisena kuin se on muutettuna, otetaan käyttöön sääntelykehys, jossa vahvistetaan EU:n
   ilmastosiirtymää koskevien vertailuarvojen ja EU:n Pariisin sopimuksen mukaisten
   vertailuarvojen vähimmäisvaatimukset unionin tasolla. Vahvistamalla EU:n ilmastosiirtymää
   koskevat vertailuarvot ja EU:n Pariisin sopimuksen mukaiset vertailuarvot, jotka pohjautuvat
   Pariisin sopimuksessa määrättyihin hiilipäästöjä koskeviin sitoumuksiin liittyviin
   menetelmiin, voidaan osaltaan lisätä avoimuutta ja estää viherpesua.
   Jos käytössä ei ole yhdenmukaistettua kehystä, jolla varmistetaan yksittäis- tai
   yhteissijoitussalkuissa käytettävien vähähiilisyyden vertailuarvojen pääkategorioiden tarkkuus
   ja luotettavuus, on todennäköistä, että erot jäsenvaltioiden lähestymistavoissa luovat esteitä
   sisämarkkinoiden moitteettomalle toiminnalle.
   4.        DELEGOIDUN SÄÄDÖKSEN OIKEUDELLINEN SISÄLTÖ
   Vertailuarvoasetuksen 49 artiklassa säädetään oikeudesta delegoitujen säädösten antamiseen.
            Säädöksen 1 artiklassa vahvistetaan tässä asetuksessa sovellettavat määritelmät.
            Säädöksen 2 artiklassa vahvistetaan viitelämpötilaskenaario EU:n ilmastosiirtymää
             koskevien vertailuarvojen ja EU:n Pariisin sopimuksen mukaisten vertailuarvojen
             laatimista varten.
            Säädöksen 3 artiklassa vahvistetaan osakesidonnaisten arvopapereiden jakaumaa
             koskevat rajoitteet.
            Säädöksen 4 artiklassa määritetään kasvihuonekaasuintensiteetin tai absoluuttisten
             kasvihuonekaasupäästöjen laskemista koskevat vaatimukset.
            Säädöksen 5 artiklassa vahvistetaan scope 3 -kasvihuonekaasupäästötietojen
             sisällyttämiseen ja vaiheittaiseen sisällyttämiseen liittyvät vähimmäisvaatimukset.
            Säädöksen        6 artiklassa       vahvistetaan        säännöt,     jotka     liittyvät
             kasvihuonekaasupäästöjen vähentämistavoitteita asettaviin ja julkaiseviin yrityksiin.
            Säädöksen 7 artiklassa vahvistetaan EU:n ilmastosiirtymää koskevien vertailuarvojen
             ja EU:n Pariisin sopimuksen mukaisten vertailuarvojen hiilestä irtautumisen
             kehityskulkuun liittyvät vähimmäisvaatimukset.
FI                                                   5                                                FI
 ---pagebreak---     Säädöksen       8 artiklassa    vahvistetaan      säännöt,    joita    sovelletaan,   jos
     kasvihuonekaasupäästöjen laskennassa tapahtuu muutos.
    Säädöksen 9 artiklassa vahvistetaan ilmastosiirtymää koskevien vertailuarvojen
     kasvihuonekaasupäästöjen vähennys suhteessa viitearvoon kaikkiin tarjolla oleviin
     sijoituskohteisiin verrattuna.
    Säädöksen 10 artiklassa vahvistetaan EU:n                  ilmastosiirtymää     koskevien
     vertailuarvojen osalta noudatettavat poikkeukset.
    Säädöksen 11 artiklassa vahvistetaan EU:n Pariisin sopimuksen mukaisten
     vertailuarvojen kasvihuonekaasupäästöjen vähennys suhteessa viitearvoon kaikkiin
     tarjolla oleviin sijoituskohteisiin verrattuna.
    Säädöksen 12 artiklassa vahvistetaan            EU:n   Pariisin   sopimuksen     mukaisia
     vertailuarvoja koskevat poikkeukset.
    Säädöksen 13 artiklassa vahvistetaan arvioita koskeviin avoimuusvaatimuksiin
     liittyvät säännöt.
    Säädöksen 14 artiklassa vahvistetaan säännöt hiilestä irtautumisen kehityskulkua
     koskevien tietojen antamista varten.
    Säädöksen 15 artiklassa vahvistetaan tietolähteiden tarkkuutta koskevat säännöt.
FI                                            6                                                FI
 ---pagebreak---                          KOMISSION DELEGOITU ASETUS (EU) …/…,
                                           annettu 17.7.2020,
     Euroopan parlamentin ja neuvoston asetuksen (EU) 2016/1011 täydentämisestä EU:n
      ilmastosiirtymää koskevien vertailuarvojen ja EU:n Pariisin sopimuksen mukaisten
                            vertailuarvojen vähimmäisvaatimusten osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rahoitusvälineissä ja rahoitussopimuksissa vertailuarvoina tai
   sijoitusrahastojen     arvonkehityksen       mittaamisessa        käytettävistä    indekseistä     ja
   direktiivien 2008/48/EY ja 2014/17/EU sekä asetuksen (EU) N:o 596/2014 muuttamisesta
   8 päivänä kesäkuuta 2016 annetun Euroopan parlamentin ja neuvoston asetuksen
   (EU) 2016/10113 ja erityisesti sen 19 a artiklan 2 kohdan,
   sekä katsoo seuraavaa:
   (1)     Yhdistyneiden kansakuntien ilmastonmuutoksen puitesopimuksen nojalla hyväksytyn
           Pariisin sopimuksen, jäljempänä ’Pariisin sopimus’, jonka unioni hyväksyi4 5 päivänä
           lokakuuta 2016, tavoitteena on torjua ilmastonmuutosta entistä tehokkaammin muun
           muassa varmistamalla, että investointivirrat tukevat vähän kasvihuonekaasupäästöjä
           tuottavaa ja ilmastokestävää kehitystä.
   (2)     Komissio antoi 11 päivänä joulukuuta 2019 Euroopan vihreän kehityksen ohjelmaa
           koskevan tiedonantonsa5 Euroopan parlamentille, Eurooppa-neuvostolle, neuvostolle,
           Euroopan talous- ja sosiaalikomitealle ja alueiden komitealle. Euroopan vihreän
           kehityksen ohjelma on uusi kasvustrategia, jonka tavoitteena on tehdä unionista
           oikeudenmukainen ja vauras yhteiskunta, jonka talous on moderni, resurssitehokas ja
           kilpailukykyinen, jossa kasvihuonekaasujen nettopäästöistä pyritään eroon
           vuoteen 2050 mennessä ja jossa kasvuun pyritään lisäämättä resurssien käyttöä.
           Euroopan vihreän kehityksen ohjelman täytäntöönpano edellyttää, että sijoittajille
           annetaan selkeitä pitkän aikavälin signaaleja hukkainvestointien välttämiseksi ja
           kestävän rahoituksen saamiseksi.
   (3)     Asetuksessa (EU) 2016/1011 vahvistetaan EU:n ilmastosiirtymää koskevat
           vertailuarvot ja EU:n Pariisin sopimuksen mukaiset vertailuarvot. Näiden
           vertailuarvojen menetelmät pohjautuvat Pariisin sopimuksessa määrättyihin
           sitoumuksiin. On tarpeen määritellä molempiin näihin vertailuarvotyyppeihin
           sovellettavat vähimmäisvaatimukset. EU:n ilmastosiirtymää koskevilla vertailuarvoilla
           ja EU:n Pariisin sopimuksen mukaisilla vertailuarvoilla pyritään samankaltaisiin
           tavoitteisiin, mutta niiden tavoitetasoissa on eroja. Näin ollen useimpien
           vähimmäisvaatimusten olisi oltava molemmille vertailuarvotyypeille yhteisiä, mutta
           kynnysarvojen olisi oltava erilaisia vertailuarvotyypistä riippuen.
   3
           EUVL L 171, 29.6.2016, s. 1.
   4
           Neuvoston päätös (EU) 2016/1841, annettu 5 päivänä lokakuuta 2016, ilmastonmuutosta koskevan
           Yhdistyneiden kansakuntien puitesopimuksen nojalla hyväksytyn Pariisin sopimuksen tekemisestä
           Euroopan unionin puolesta (EUVL L 282, 19.10.2016, s. 1).
   5
           COM(2019) 640 final.
FI                                                    7                                                  FI
 ---pagebreak---    (4) Tällä hetkellä ei ole saatavilla riittävästi tietoa julkisyhteisöjen päätöksistä johtuvan
       hiilijalanjäljen arvioimiseksi. Siksi julkisyhteisöjen liikkeeseen laskemia
       velkapapereita ei pitäisi sisällyttää EU:n ilmastosiirtymää koskevien vertailuarvojen
       tai EU:n Pariisin sopimuksen mukaisten vertailuarvojen osatekijöihin.
   (5) Koska EU:n ilmastosiirtymää koskevien vertailuarvojen ja EU:n Pariisin sopimuksen
       mukaisten vertailuarvojen menetelmät perustuvat Pariisin sopimuksessa määrättyihin
       sitoumuksiin, on tarpeen käyttää ilmaston 1,5 °C:n lämpenemistä koskevassa
       hallitustenvälisen ilmastonmuutospaneelin (IPCC) erityiskertomuksessa6 mainittua
       1,5 °C:n skenaariota, jäljempänä ’IPCC:n skenaario’, jossa 1,5 °C:n tavoite ei ylity
       lainkaan tai ylittyy vain hieman. Euroopan vihreän kehityksen ohjelmassa vahvistettu
       komission tavoite, jossa kasvihuonekaasujen nettopäästöt saavuttavat nollatason
       vuoteen 2050 mennessä, on yhdenmukainen IPCC:n skenaarion kanssa. IPCC:n
       skenaarion noudattamiseksi sijoitukset olisi ohjattava fossiilisista polttoaineista
       riippuvaisista toimista vihreisiin tai uusiutuviin polttoaineisiin perustuviin toimiin ja
       näiden sijoitusten ilmastovaikutusten olisi parannuttava vuosi vuodelta.
   (6) Euroopan parlamentin ja neuvoston asetuksen (EY) N:o 1893/20067 liitteen I
       pääluokissa A–H ja L luetellut alat, kuten öljy-, kaasu- ja kaivosala sekä liikenne, ovat
       ilmastonmuutosta voimakkaasti kiihdyttäviä aloja. Jotta EU:n ilmastosiirtymää
       koskevat vertailuarvot ja EU:n Pariisin sopimuksen mukaiset vertailuarvot varmasti
       antavat todenmukaisen kuvan reaalitaloudesta, myös niistä aloista, joiden olisi
       vähennettävä aktiivisesti kasvihuonekaasupäästöjä, jotta Pariisin sopimuksen tavoitteet
       olisivat saavutettavissa, näiden alojen osuus vertailuarvoista ei saisi olla pienempi kuin
       niiden osuus kaikista tarjolla olevista sijoitusvälineistä. Tätä vaatimusta olisi
       sovellettava kuitenkin vain niihin EU:n ilmastosiirtymää koskeviin vertailuarvoihin ja
       EU:n Pariisin sopimuksen mukaisiin vertailuarvoihin, jotka ovat osakesidonnaisten
       arvopapereiden vertailuarvoja, jotta voidaan varmistaa, että Pariisin sopimuksen
       tavoitteita tukevat pääomasijoittajat voivat, yritysten toimintaan vaikuttamalla ja
       äänestämällä, edistää yritysten siirtymistä kestävämpään liiketoimintaan.
   (7) Kasvihuonekaasupäästölaskelmien olisi oltava vertailukelpoisia ja johdonmukaisia.
       Siksi on tarpeen vahvistaa säännöt, joissa määritellään, kuinka usein nämä laskelmat
       olisi päivitettävä ja tapauksen mukaan myös se, mitä valuuttaa laskelmissa käytetään.
   (8) Hiilestä irtautuminen vähentämällä ainoastaan scope 1 ja 2 -kasvihuonekaasupäästöjä
       voisi johtaa odotusten vastaisiin tuloksiin. Siksi on syytä selventää, että EU:n
       ilmastosiirtymää koskevien vertailuarvojen ja EU:n Pariisin sopimuksen mukaisten
       vertailuarvojen vähimmäisvaatimuksissa olisi yritysten suorien päästöjen lisäksi
       otettava huomioon myös arviot elinkaareen liittyvistä päästöistä eli myös scope 3 -
       kasvihuonekaasupäästöt.            Tällä      hetkellä       saatavilla     olevat       scope 3         -
       kasvihuonekaasupäästöjä koskevat tiedot ovat kuitenkin laadultaan puutteellisia, ja
       siksi on tarpeen määrittää asianmukainen porrastettu aikataulu näiden tietojen
       sisällyttämiseksi sekä sallia fossiilisten polttoaineiden varantojen käyttö rajatuksi
   6
       IPCC, 2018: erityisraportti ”Global Warming of 1.5 C”, jossa käsitellään maailman lämpötilan
       1,5 celsiusasteen noususta esiteolliseen aikakauteen verrattuna aiheutuvia vaikutuksia ja niihin liittyviä
       maailmanlaajuisia kasvihuonekaasupäästöjen kulkeutumisteitä toimintaympäristössä, jossa tavoitteena
       on vahvistaa maailmanlaajuisia toimia ilmastonmuutoksen aiheuttaman uhkan torjumiseksi, edistää
       kestävää kehitystä ja toimia köyhyyden poistamiseksi.
   7
       Euroopan parlamentin ja neuvoston asetus (EY) N:o 1893/2006, annettu 20 päivänä joulukuuta 2006,
       tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY)
       N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393,
       30.12.2006, s. 1).
FI                                                    8                                                           FI
 ---pagebreak---         ajaksi. Tämän porrastetun aikataulun olisi perustuttava asetuksen (EY) N:o 1893/2006
        sisältämään toimialaluetteloon.
   (9)  Vertailuarvojen hallinnoijilla olisi oltava mahdollisuus yliarvostaa tiettyjä yrityksiä
        niiden asettamien hiilivähennystavoitteiden perusteella. Siksi olisi määritettävä
        yksittäisten yritysten ilmoittamiin hiilivähennystavoitteisiin liittyvät erityiset säännöt.
   (10) EU:n ilmastosiirtymää koskevien vertailuarvojen ja EU:n Pariisin sopimuksen
        mukaisten vertailuarvojen olisi osoitettava yritysten kyky vähentää hiilipäästöjään
        verrattaessa päästöjä tiettyjen vuosien välillä. Hiilestä irtautumisen vähimmäistason
        kehityskulku olisi laskettava käyttäen IPCC:n skenaariota. Viherpesun estämiseksi
        olisi lisäksi määritettävä ehdot hiilestä irtautumisen kehityskulusta poikkeamiselle ja
        sille, millä perusteella vertailuarvo saa säilyttää EU:n ilmastosiirtymää koskevan
        vertailuarvon tai EU:n Pariisin sopimuksen mukaisen vertailuarvon merkinnän.
   (11) Kasvihuonekaasuintensiteetin olisi oltava hiilestä irtautumisen kehityskulun
        laskemisen pääparametri, sillä sen avulla varmistetaan, että toimialat ovat keskenään
        vertailukelpoisia, eikä se myöskään suosi tai syrji mitään tiettyä toimialaa.
        Kasvihuonekaasuintensiteetin laskemiseksi tarvitaan kyseisen yrityksen pörssiarvo.
        Silloin kun vertailuarvo koskee yritysten kiinteätuottoisia rahoitusvälineitä,
        pörssiarvoa ei ole välttämättä mahdollista määrittää yrityksille, joilla ei ole julkisesti
        noteerattuja osakesidonnaisia arvopapereita. Siksi olisi vahvistettava, että silloin kun
        EU:n ilmastosiirtymää koskeva vertailuarvo tai EU:n Pariisin sopimuksen mukainen
        vertailuarvo koskee yritysten kiinteätuottoisia arvopapereita, vertailuarvojen
        hallinnoijien olisi voitava kasvihuonekaasuintensiteetin sijaan käyttää absoluuttisia
        kasvihuonekaasupäästöjä.
   (12) Jotta voidaan varmistaa, että kasvihuonekaasupäästöjä koskevat tiedot ovat
        vertailukelpoisia ja johdonmukaisia, olisi vahvistettava säännöt sille, miten lasketaan
        kasvihuonekaasuintensiteetin tai absoluuttisten kasvihuonekaasupäästöjen muutokset.
   (13) Pariisin sopimuksen tavoitteiden saavuttaminen edellyttää sekä EU:n ilmastosiirtymää
        koskevien vertailuarvojen että EU:n Pariisin sopimuksen mukaisten vertailuarvojen
        osalta kasvihuonekaasuintensiivisten omaisuuserien osuuden prosenttimääräistä
        vähennystä suhteessa viitetasoon verrattuna emovertailuarvoihin tai kaikkiin tarjolla
        oleviin sijoituskohteisiin. Tämän prosenttimääräisen vähennyksen olisi kuitenkin
        oltava suurempi Pariisin sopimuksen mukaisten vertailuarvojen tapauksessa, koska ne
        on suunniteltu kunnianhimoisemmiksi kuin EU:n ilmastosiirtymää koskevat
        vertailuarvot.
   (14) EU:n Pariisin sopimuksen mukaiset vertailuarvot eivät saisi edistää sijoituksia
        sellaisten yritysten liikkeeseen laskemiin rahoitusvälineisiin, jotka rikkovat
        maailmanlaajuisia standardeja, kuten Yhdistyneiden kansakuntien Global
        Compact -aloitteen periaatteita. Siksi on tarpeen vahvistaa erityiset
        poissulkemiskriteerit, jotka perustuvat ilmastonäkökohtiin tai muihin ympäristöön,
        yhteiskuntaan ja hyvään hallintotapaan (ESG) liittyviin näkökohtiin. Asetuksessa (EU)
        2016/1011 vahvistetun aikataulun mukaisesti EU:n ilmastosiirtymää koskevien
        vertailuarvojen olisi noudatettava näitä poissulkemiskriteerejä viimeistään 31 päivänä
        joulukuuta 2022.
   (15) Jotta voidaan tukea saastuttavien energialähteiden käytön vähentämistä ja
        asianmukaista siirtymää uusiutuviin energialähteisiin, yritykset, jotka saavat enemmän
        kuin tietyn prosenttiosuuden tuotoistaan hiilestä, öljystä tai kaasusta, on syytä sulkea
        EU:n Pariisin sopimuksen mukaisten vertailuarvojen ulkopuolelle. Näiden erityisten
FI                                                9                                                 FI
 ---pagebreak---           poissulkemisperusteiden määrittämiseksi olisi otettava huomioon muutokset, joita
          IPCC:n skenaarion perusteella odotetaan tapahtuvan näiden energialähteiden
          osuuksissa suhteessa koko maailmanlaajuiseen energiatuotantoon vuosina 2020–2050.
          Tarkemmin sanottuna maailman lämpötilan 1,5 celsiusasteen nousua käsittelevän
          IPCC:n erityiskertomuksen taulukon 2.6 mukaan on odotettavissa, että hiilen käyttö
          vähenee 57–99 prosenttia, öljyn käyttö vähenee 9–93 prosenttia ja kaasun käyttö
          lisääntyy 85 prosenttia tai vähenee 88 prosenttia vuosina 2020–2050. Kaasua voidaan
          käyttää erityisesti hiilen korvaajana vähähiiliseen talouteen siirryttäessä, mikä selittää
          suuremman vaihtelun sen ennakoidussa käytössä, tosin myös kaasun käytön osalta
          mediaanivähennyksen odotetaan olevan 40 prosenttia. Samasta syystä on tarpeen
          sulkea vertailuarvon ulkopuolelle sellaiset yritykset, jotka saavat enemmän kuin tietyn
          prosenttiosuuden voitoistaan sähköntuotantoon liittyvästä toiminnasta.
   (16)   EU:n ilmastosiirtymää koskevien vertailuarvojen ja EU:n Pariisin sopimuksen
          mukaisten vertailuarvojen määrittelyyn käytetyn menetelmän avoimuuden
          varmistamiseksi on tarpeen vahvistaa säännöt, jotka koskevat tarvittavien hiilestä
          irtautumisen kehityskulkuun ja tietolähteisiin liittyvien tietojen antamista molempien
          vertailukategorioiden osalta. Samasta syystä on tarpeen vahvistaa tietojen antamista
          koskevat vaatimukset, joita sovelletaan kasvihuonekaasupäästöarvioita käyttäviin
          vertailuarvojen hallinnoijiin riippumatta siitä, ovatko nämä arviot peräisin ulkoisilta
          tietojen toimittajilta.
   (17)   EU:n ilmastosiirtymää koskevien vertailuarvojen ja EU:n Pariisin sopimuksen
          mukaisten vertailuarvojen menetelmien yhdenmukaistamisen tukemiseksi on tarpeen
          vahvistaa tietolähteiden laatua ja tarkkuutta koskevat säännöt,
   ON HYVÄKSYNYT TÄMÄN ASETUKSEN:
                                                  I LUKU
                                          MÄÄRITELMÄT
                                                    1 artikla
                                                 Määritelmät
   Tässä asetuksessa tarkoitetaan:
   a)       ’kasvihuonekaasupäästöillä’         Euroopan parlamentin ja neuvoston asetuksen
            (EU) 2018/8428 3 artiklan           ensimmäisen kohdan 1 alakohdassa tarkoitettuja
            kasvihuonekaasupäästöjä;
   b)       ’absoluuttisilla kasvihuonekaasupäästöillä’ Euroopan parlamentin ja neuvoston
            asetuksen (EU) N:o 517/20149 2 artiklan ensimmäisen kohdan 7 alakohdassa
            tarkoitettuja hiilidioksidiekvivalenttitonneja;
   c)       ’kasvihuonekaasuintensiteetillä’ absoluuttisia kasvihuonekaasupäästöjä jaettuna
            yrityksen kokonaisarvolla käteisvarat mukaan lukien miljoonissa euroissa ilmaistuna;
   8
          Euroopan parlamentin ja neuvoston asetus (EU) 2018/842, annettu 30 päivänä toukokuuta 2018,
          sitovista vuotuisista kasvihuonekaasupäästöjen vähennyksistä jäsenvaltioissa vuosina 2021–2030, joilla
          edistetään ilmastotoimia Pariisin sopimuksen sitoumusten täyttämiseksi, sekä asetuksen (EU)
          N:o 525/2013 muuttamisesta (EUVL L 156, 19.6.2018, s. 26).
   9
          Euroopan parlamentin ja neuvoston asetus (EU) N:o 517/2014, annettu 16 päivänä huhtikuuta 2014,
          fluoratuista kasvihuonekaasuista ja asetuksen (EY) N:o 842/2006 kumoamisesta (EUVL L 150,
          20.5.2014, s. 195).
FI                                                     10                                                        FI
 ---pagebreak---    d)        ’yrityksen kokonaisarvolla käteisvarat mukaan lukien’ eli ’EVIC-luvulla’
             kantaosakkeiden pörssiarvon, etuosakkeiden pörssiarvon sekä kokonaisvelan ja
             määräysvallattomien omistajien osuuden kirjanpitoarvon summaa tilivuoden lopussa
             käteisvaroja ja muita rahavaroja vähentämättä;
   e)        ’kaikilla tarjolla olevilla sijoituskohteilla’ kaikkia    sijoituskohteita    tietyssä
             omaisuusluokassa tai omaisuusluokkaryhmässä;
   f)        ’vertailuvuodella’ ensimmäistä vertailuarvon vuosista.
                                                II LUKU
               MENETELMIEN SUUNNITTELUA KOSKEVAT
                              VÄHIMMÄISVAATIMUKSET
                                                  OSA 1
      EU:N ILMASTOSIIRTYMÄÄ KOSKEVIEN VERTAILUARVOJEN JA
      EU:N PARIISIN SOPIMUKSEN MUKAISTEN VERTAILUARVOJEN
                        YHTEISET VÄHIMMÄISVAATIMUKSET
                                                  2 artikla
                                        Viitelämpötilaskenaario
   EU:n ilmastosiirtymää koskevien vertailuarvojen ja EU:n Pariisin sopimuksen mukaisten
   vertailuarvojen hallinnoijien on käytettävä ilmaston 1,5 °C:n lämpenemistä koskevassa
   hallitustenvälisen ilmastonmuutospaneelin (IPCC) erityiskertomuksessa mainittua 1,5 °C:n
   skenaariota, jäljempänä ’IPCC:n skenaario’, jossa 1,5 °C:n tavoite ei ylity lainkaan tai ylittyy
   vain hieman, viitelämpötilaskenaariona vertailuarvojen muodostamiseen käytettäviä
   menetelmiä suunnitellessaan.
                                                  3 artikla
                 Osakesidonnaisten arvopapereiden jakaumaa koskevat rajoitteet
   Asetuksen (EY) N:o 1893/2006 liitteessä I lueteltujen pääluokkien A–H ja L sisältämien
   alojen yhteenlasketun osuuden EU:n ilmastosiirtymää koskevista vertailuarvoista ja EU:n
   Pariisin sopimuksen mukaisista vertailuarvoista, jotka muodostuvat unionin tai toisen
   lainkäyttöalueen julkisella markkinalla kaupankäynnin kohteeksi otetuista osakesidonnaisista
   arvopapereista, on oltava vähintään yhtä suuri kuin näiden alojen yhteenlaskettu osuus
   kaikista tarjolla olevista sijoituskohteista.
                                                  4 artikla
    Kasvihuonekaasuintensiteetin tai absoluuttisten kasvihuonekaasupäästöjen laskeminen
   1.        EU:n ilmastosiirtymää koskevien vertailuarvojen ja EU:n Pariisin sopimuksen
             mukaisten vertailuarvojen hallinnoijien on käytettävä samaa valuuttaa kaikkien
             kohde-etuutena olevien omaisuuserien osalta niiden laskiessa kyseisten
             vertailuarvojen kasvihuonekaasuintensiteettiä tai tapauksen mukaan absoluuttisia
             kasvihuonekaasupäästöjä.
   2.        EU:n ilmastosiirtymää koskevien vertailuarvojen ja EU:n Pariisin sopimuksen
             mukaisten vertailuarvojen hallinnoijien on laskettava kyseisten vertailuarvojen
             kasvihuonekaasuintensiteetti         tai       tapauksen mukaan         absoluuttiset
             kasvihuonekaasupäästöt uudelleen vuosittain.
FI                                                   11                                             FI
 ---pagebreak---                                                  5 artikla
       Scope 3 -kasvihuonekaasupäästöjä koskevien tietojen vaiheittainen sisällyttäminen
                                      vertailuarvojen menetelmiin
   1.        Scope 3      -kasvihuonekaasupäästöjä       koskevat   tiedot     sisällytetään EU:n
             ilmastosiirtymää koskevien vertailuarvojen ja EU:n Pariisin sopimuksen mukaisten
             vertailuarvojen menetelmiin seuraavasti:
             a)    tämän asetuksen soveltamispäivästä scope 3 ‑ kasvihuonekaasupäästöjä
                   koskevat tiedot, jotka kattavat vähintään asetuksen (EY) N:o 1893/2006
                   liitteessä I tarkoitettujen kaksinumerotasojen 05–09 ja 19–20 energia- ja
                   kaivosalat;
             b)    kahden vuoden kuluessa tämän asetuksen soveltamispäivästä scope 3
                   ‑ kasvihuonekaasupäästöjä koskevat tiedot, jotka kattavat vähintään asetuksen
                   (EY) N:o 1893/2006 liitteessä I tarkoitettujen kaksinumerotasojen 10–18, 21–
                   33, 41, 42, 43, 49–53 ja 81 kuljetus-, rakentamis- ja rakennus-, materiaali- ja
                   teollisuusalat;
             c)    neljän vuoden kuluessa tämän asetuksen soveltamispäivästä scope 3
                   ‑ kasvihuonekaasupäästöjä koskevat tiedot, jotka kattavat kaikki muut
                   asetuksen (EY) N:o 1893/2006 liitteessä I tarkoitetut alat.
   2.        Sovellettaessa edellä olevaa 1 kohdan a alakohtaa EU:n ilmastosiirtymää koskevien
             vertailuarvojen ja EU:n Pariisin sopimuksen mukaisten vertailuarvojen hallinnoijat
             voivat tämän asetuksen soveltamispäivän ja 31 päivän joulukuuta 2021 välisenä
             ajanjaksona käyttää fossiilisten polttoaineiden varantoja, jos ne osoittavat, että ne
             eivät voi laskea tai arvioida scope 3 -kasvihuonekaasupäästöjä.
                                                 6 artikla
       Kasvihuonekaasupäästöjen vähentämistavoitteita asettavat ja julkaisevat yritykset
   EU:n ilmastosiirtymää koskevien vertailuarvojen ja EU:n Pariisin sopimuksen mukaisten
   vertailuarvojen hallinnoijat voivat lisätä näissä vertailuarvoissa sellaisten arvopapereiden
   liikkeellelaskijoiden painoarvoa, jotka asettavat ja julkaisevat kasvihuonekaasupäästöjen
   vähentämistavoitteita, mikäli seuraavat edellytykset täyttyvät:
   a)        arvopapereiden liikkeellelaskijat julkaisevat johdonmukaisesti ja tarkasti tiedot
             scope 1, 2 ja 3 -kasvihuonekaasupäästöistään;
   b)        arvopapereiden liikkeeseenlaskijat ovat vähentäneet kasvihuonekaasuintensiteettiään
             tai tapauksen mukaan absoluuttisia kasvihuonekaasupäästöjään, mukaan lukien
             scope 1, 2 ja 3 -kasvihuonekaasupäästöt, keskimäärin vähintään seitsemällä
             prosentilla vuosittain vähintään kolmena peräkkäisenä vuonna.
   Sovellettaessa edellä olevaa ensimmäistä kohtaa scope 3 -kasvihuonekaasupäästöt
   muodostuvat 5 artiklassa vahvistetun porrastetun täytäntöönpanojakson mukaisesti.
                                                 7 artikla
                          Hiilestä irtautumisen kehityskulun määrittäminen
   1.        EU:n ilmastosiirtymää koskevien vertailuarvojen ja EU:n Pariisin sopimuksen
             mukaisten vertailuarvojen hiilestä irtautumisen kehityskulkuun on sisällyttävä
             seuraavat tavoitteet:
FI                                                  12                                             FI
 ---pagebreak---       a)    unionin tai toisen lainkäyttöalueen julkisella markkinalla kaupankäynnin
            kohteeksi       otettujen     osakesidonnaisten       arvopapereiden        osalta
            kasvihuonekaasuintensiteetti vähenee keskimäärin vähintään seitsemän
            prosenttia vuodessa;
      b)    sellaisten velkapapereiden osalta, joiden liikkeeseenlaskija on muu kuin
            valtionlainan liikkeeseenlaskija ja joiden liikkeeseenlaskijalla on unionin tai
            toisen lainkäyttöalueen julkisella markkinalla kaupankäynnin kohteeksi otettuja
            osakesidonnaisia      arvopapereita,    kasvihuonekaasuintensiteetti      vähenee
            keskimäärin vähintään seitsemän prosenttia vuodessa tai absoluuttiset
            kasvihuonekaasupäästöt vähenevät keskimäärin vähintään seitsemän prosenttia
            vuodessa;
      c)    sellaisten velkapapereiden osalta, joiden liikkeeseenlaskija on muu kuin
            valtionlainan liikkeeseenlaskija ja joiden liikkeeseenlaskijalla ei ole unionin tai
            toisen lainkäyttöalueen julkisella markkinalla kaupankäynnin kohteeksi otettuja
            osakesidonnaisia      arvopapereita,    absoluuttiset    kasvihuonekaasupäästöt
            vähenevät keskimäärin vähintään seitsemän prosenttia vuodessa.
   2. Edellä 1 kohdassa tarkoitetut tavoitteet lasketaan geometrisesti, eli vuoden n
      kasvihuonekaasuintensiteetin      tai     absoluuttisten    kasvihuonekaasupäästöjen
      vähennyksen vuotuinen seitsemän prosentin vähimmäistavoite lasketaan vuoden n-1
      kasvihuonekaasuintensiteetin tai absoluuttisten kasvihuonekaasupäästöjen perusteella
      geometrisesti porrastaen vertailuvuodesta lähtien.
   3. Jos vertailuarvon muodostavien arvopapereiden keskimääräinen EVIC-luku on
      kasvanut tai pienentynyt edellisen kalenterivuoden aikana, kunkin osatekijän EVIC-
      lukua on korjattava jakamalla se yrityksen arvon inflaatiokorjauskertoimella.
      Yrityksen arvon inflaatiokorjauskerroin lasketaan jakamalla vertailuarvon
      osatekijöiden keskimääräinen kalenterivuoden lopun EVIC-luku vertailuarvon
      osatekijöiden keskimääräisellä edellisen kalenterivuoden lopun EVIC-luvulla.
   4. Jos 1 kohdassa vahvistetut tavoitteet eivät toteudu, EU:n ilmastosiirtymää koskevien
      vertailuarvojen ja EU:n Pariisin sopimuksen mukaisten vertailuarvojen hallinnoijien
      on hyvitettävä kunkin vuoden toteutumattomat tavoitteet korjaamalla hiilestä
      irtautumisen kehityskulkunsa tavoitteita ylöspäin seuraavana vuonna.
   5. EU:n ilmastosiirtymää koskevien vertailuarvojen ja EU:n Pariisin sopimuksen
      mukaisten vertailuarvojen hallinnoijat eivät saa enää käyttää kyseisten
      vertailuarvojen merkintää, jos
      a)    edellä 1 kohdassa vahvistetut tavoitteet eivät toteudu tiettynä vuonna eikä
            toteutumatonta tavoitetta hyvitetä seuraavana vuonna; tai
      b)    edellä 1 kohdassa vahvistetut tavoitteet eivät toteudu yhteensä kolmena vuonna
            minkä tahansa peräkkäisistä vuosista koostuvan kymmenen vuoden ajanjakson
            aikana.
      Vertailuarvojen hallinnoija voi jälleen alkaa käyttää EU:n ilmastosiirtymää koskevan
      vertailuarvon tai EU:n Pariisin sopimuksen mukaisen vertailuarvon merkintää
      vertailuarvon yhteydessä, jos kyseinen vertailuarvo noudattaa hiilestä irtautumisen
      kehityskulkua kahden peräkkäisen vuoden ajan merkinnän käytön lopettamisen
      jälkeen, paitsi jos oikeus merkinnän käyttöön tämän vertailuarvon yhteydessä on
      menetetty useammin kuin kerran.
FI                                          13                                                  FI
 ---pagebreak---                                               8 artikla
      Kasvihuonekaasuintensiteetin tai absoluuttisten kasvihuonekaasupäästöjen muutos
   1.      Kasvihuonekaasuintensiteetin tai absoluuttisten kasvihuonekaasupäästöjen muutos
           lasketaan EU:n ilmastosiirtymää koskevan vertailuarvon tai EU:n Pariisin
           sopimuksen          mukaisen         vertailuarvon       kaikkien        osatekijöiden
           kasvihuonekaasuintensiteetin tai absoluuttisten kasvihuonekaasupäästöjen vuoden n
           lopun painotetun keskiarvon ja toisaalta vertailuarvojen kaikkien osatekijöiden
           kasvihuonekaasuintensiteetin tai absoluuttisten kasvihuonekaasupäästöjen vuoden n-
           1 lopun painotetun keskiarvon prosenttimääräisenä muutoksena.
   2.      Vertailuarvon hallinnoijan on otettava käyttöön             uusi vertailuvuosi, jos
           kasvihuonekaasuintensiteetin      tai     absoluuttisten    kasvihuonekaasupäästöjen
           laskentamenetelmässä tapahtuu merkittäviä muutoksia.
           Edellä olevaa ensimmäistä alakohtaa sovellettaessa uudella vertailuvuodella
           tarkoitetaan vuotta, jonka perusteella 7 artiklassa tarkoitettu hiilestä irtautumisen
           kehityskulku lasketaan.
           Uuden vertailuvuoden valinta ei vaikuta 7 artiklan 5 kohdassa vahvistettuihin
           sääntöihin.
                                              OSA 2
       EU:N ILMASTOSIIRTYMÄÄ KOSKEVIEN VERTAILUARVOJEN
                              VÄHIMMÄISVAATIMUKSET
                                              9 artikla
     Kasvihuonekaasuintensiteetin tai absoluuttisten kasvihuonekaasupäästöjen vähennys
         suhteessa viitetasoon EU:n ilmastosiirtymää koskevien vertailuarvojen osalta
   EU:n ilmastosiirtymää koskevien vertailuarvojen kasvihuonekaasuintensiteetin tai tapauksen
   mukaan absoluuttisten kasvihuonekaasupäästöjen, mukaan lukien scope 1, 2 ja 3 -
   kasvihuonekaasupäästöt, on oltava vähintään 30 prosenttia alhaisemmat kuin kaikkien tarjolla
   olevien      sijoituskohteiden       kasvihuonekaasuintensiteetti        tai      absoluuttiset
   kasvihuonekaasupäästöt.
   Edellä olevaa ensimmäistä kohtaa sovellettaessa scope 3 -kasvihuonekaasupäästöt
   muodostuvat 5 artiklassa vahvistetun porrastetun täytäntöönpanojakson mukaisesti.
                                             10 artikla
      EU:n ilmastosiirtymää koskevien vertailuarvojen osalta noudatettavat poikkeukset
   1.      EU:n ilmastosiirtymää koskevien vertailuarvojen hallinnoijien on annettava
           menetelmissään tiedot siitä, sulkevatko ne tietyt yritykset vertailuarvon ulkopuolelle
           ja miten ne sen tekevät.
   2.      EU:n ilmastosiirtymää koskevien vertailuarvojen hallinnoijien on viimeistään
           31 päivänä joulukuuta 2022 noudatettava 12 artiklan 1 kohdan a–c alakohdassa sekä
           12 artiklan 2 kohdassa vahvistettuja vaatimuksia.
FI                                               14                                                FI
 ---pagebreak---                                                  OSA 3
      EU:N PARIISIN SOPIMUKSEN MUKAISTEN VERTAILUARVOJEN
                               VÄHIMMÄISVAATIMUKSET
                                                11 artikla
     Kasvihuonekaasuintensiteetin tai absoluuttisten kasvihuonekaasupäästöjen vähennys
       suhteessa viitetasoon EU:n Pariisin sopimuksen mukaisten vertailuarvojen osalta
   EU:n Pariisin sopimuksen mukaisten vertailuarvojen kasvihuonekaasuintensiteetin tai
   tapauksen mukaan absoluuttisten kasvihuonekaasupäästöjen, mukaan lukien scope 1, 2 ja 3 -
   kasvihuonekaasupäästöt, on oltava vähintään 50 prosenttia alhaisemmat kuin kaikkien tarjolla
   olevien      sijoituskohteiden         kasvihuonekaasuintensiteetti        tai      absoluuttiset
   kasvihuonekaasupäästöt.
   Edellä olevaa ensimmäistä kohtaa sovellettaessa scope 3 -kasvihuonekaasupäästöt
   muodostuvat 5 artiklassa vahvistetun porrastetun täytäntöönpanojakson mukaisesti.
                                                12 artikla
           EU:n Pariisin sopimuksen mukaisia vertailuarvoja koskevat poikkeukset
   1.      EU:n Pariisin sopimuksen mukaisten vertailuarvojen hallinnoijien on suljettava
           kaikki seuraavat yritykset kyseisten vertailuarvojen ulkopuolelle:
           a)    yritykset, jotka osallistuvat mihin tahansa kiistanalaisiin aseisiin liittyvään
                 toimintaan;
           b)    yritykset, jotka osallistuvat tupakan viljelyyn tai tuotantoon;
           c)    yritykset, jotka vertailuarvojen hallinnoijien havaintojen mukaan rikkovat
                 Yhdistyneiden kansakuntien Global Compact -aloitteen periaatteita tai
                 Taloudellisen yhteistyön ja kehityksen järjestön (OECD) toimintaohjeita
                 monikansallisille yrityksille;
           d)    yritykset, jotka saavat vähintään yhden prosentin tuotoistaan kivihiilen tai
                 ruskohiilen etsinnästä, louhinnasta, keräämisestä, jakelusta tai jalostamisesta;
           e)    yritykset, jotka saavat vähintään kymmenen prosenttia tuotoistaan
                 öljypolttoaineiden etsinnästä, keräämisestä, jakelusta tai jalostamisesta;
           f)    yritykset, jotka saavat vähintään 50 prosenttia tuotoistaan kaasumaisten
                 polttoaineiden etsinnästä, keräämisestä, valmistuksesta tai jakelusta;
           g)    yritykset, jotka saavat vähintään 50 prosenttia tuotoistaan sellaisesta
                 sähköntuotannosta, jonka kasvihuonekaasuintensiteetti on yli 100 grammaa
                 CO2-ekv./kWh.
           Edellä olevaa a alakohtaa sovellettaessa kiistanalaisilla aseilla tarkoitetaan
           kansainvälisissä      perussopimuksissa        ja  yleissopimuksissa,     Yhdistyneiden
           kansakuntien periaatteissa ja tapauksen mukaan kansallisessa lainsäädännössä
           tarkoitettuja kiistanalaisia aseita.
   2.      EU:n Pariisin sopimuksen mukaisten vertailuarvojen hallinnoijien on suljettava
           näiden vertailuarvojen ulkopuolelle kaikki sellaiset yritykset, jotka niiden oman tai
           ulkoisten tietojen toimittajien havainnon tai arvion mukaan haittaavat merkittävästi
FI                                                 15                                                FI
 ---pagebreak---         yhden tai useamman Euroopan parlamentin ja neuvoston asetuksen (EU) 2020/85210
        9 artiklassa tarkoitettujen ympäristötavoitteiden toteutumista, noudattaen tämän
        asetuksen 13 artiklan 2 kohdassa vahvistettuja arvioita koskevia sääntöjä.
   3.   EU:n Pariisin sopimuksen mukaisten vertailuarvojen hallinnoijien on ilmoitettava
        vertailuarvon menetelmissä kaikki muut käyttämänsä poissulkemisperusteet, jotka
        perustuvat ilmastotekijöihin tai muihin ympäristöön, yhteiskuntaan ja hyvään
        hallintotapaan (ESG) liittyviin tekijöihin.
                                            III LUKU
                            AVOIMUUS JA TARKKUUS
                                              13 artikla
                            Arvioita koskevat avoimuusvaatimukset
   1.   Asetuksen (EU) 2016/1011 liitteessä III vahvistettujen vaatimusten lisäksi EU:n
        ilmastosiirtymää koskevien vertailuarvojen ja EU:n Pariisin sopimuksen mukaisten
        vertailuarvojen hallinnoijien on noudatettava seuraavia vaatimuksia:
        a)     EU:n ilmastosiirtymää koskevien vertailuarvojen ja EU:n Pariisin sopimuksen
               mukaisten vertailuarvojen hallinnoijien, jotka käyttävät muihin kuin ulkoisen
               tietojen toimittajan tietoihin perustuvia arvioita, on virallistettava,
               dokumentoitava ja julkistettava menetelmät, joihin nämä arviot perustuvat,
               mukaan lukien seuraavat tiedot:
               (i)    kasvihuonekaasupäästöjen laskentatapa ja näiden arvioiden taustalla
                      olevat keskeiset oletukset ja varovaisuusperiaatteet;
               (ii)   puuttuvien, ilmoittamatta jätettyjen tai todellista pienempinä ilmoitettujen
                      kasvihuonekaasupäästöjen arvioimiseen käytetty tutkimusmenetelmä;
               (iii) puuttuvien, ilmoittamatta jätettyjen tai todellista pienempinä ilmoitettujen
                      kasvihuonekaasupäästöjen            arvioimiseen          käytetyt       ulkoiset
                      tietokokonaisuudet.
        b)     EU:n ilmastosiirtymää koskevien vertailuarvojen ja EU:n Pariisin sopimuksen
               mukaisten vertailuarvojen hallinnoijien, jotka käyttävät ulkoisen tietojen
               toimittajan tietoihin perustuvia arvioita, on virallistettava, dokumentoitava ja
               julkistettava kaikki seuraavat tiedot:
               (i)    tietojen toimittajan nimi ja yhteystiedot;
               (ii)   käytetyt menetelmät sekä keskeiset oletukset ja varovaisuusperiaatteet,
                      jos nämä ovat saatavilla;
               (iii) linkki tietojen toimittajan verkkosivustolle ja kulloinkin käytettyyn
                      menetelmään, jos se on saatavilla.
   2.   Sovellettaessa 12 artiklan 2 kohtaa EU:n Pariisin sopimuksen                         mukaisten
        vertailuarvojen hallinnoijien on noudatettava seuraavia vaatimuksia:
        a)     EU:n Pariisin sopimuksen mukaisten vertailuarvojen hallinnoijien, jotka
               käyttävät muihin kuin ulkoisen tietojen toimittajan tietoihin perustuvia arvioita,
   10
      Euroopan parlamentin ja neuvoston asetus (EU) 2020/852, annettu 18 päivänä kesäkuuta 2020, kestävää
      sijoittamista helpottavasta kehyksestä ja asetuksen (EU) 2019/2088 muuttamisesta (EUVL L 198,
      22.6.2020, s. 13).
FI                                                16                                                      FI
 ---pagebreak---                     on virallistettava, dokumentoitava ja julkistettava menetelmät, joihin nämä
                    arviot perustuvat, mukaan lukien seuraavat tiedot:
                    (i)    käytetty lähestymistapa ja tutkimusmenetelmä sekä näiden arvioiden
                           taustalla olevat keskeiset oletukset ja varovaisuusperiaatteet;
                    (ii)   arviointiin käytetyt ulkoiset tietokokonaisuudet.
             b)     EU:n Pariisin sopimuksen mukaisten vertailuarvojen hallinnoijien, jotka
                    käyttävät ulkoisen tietojen toimittajan tietoihin perustuvia arvioita, on
                    virallistettava, dokumentoitava ja julkistettava kaikki seuraavat tiedot:
                    (i)    tietojen toimittajan nimi ja yhteystiedot;
                    (ii)   käytetyt menetelmät sekä keskeiset oletukset ja varovaisuusperiaatteet,
                           jos nämä ovat saatavilla;
                    (iii) linkki tietojen toimittajan verkkosivustolle ja kulloinkin käytettyyn
                           menetelmään, jos se on saatavilla.
                                                    14 artikla
                           Hiilestä irtautumisen kehityskulun julkaiseminen
   EU:n ilmastosiirtymää koskevien vertailuarvojen ja EU:n Pariisin sopimuksen mukaisten
   vertailuarvojen hallinnoijien on virallistettava, dokumentoitava ja julkistettava näiden
   vertailuarvojen hiilestä irtautumisen kehityskulut sekä kehityskulkujen määrittelyssä käytetyt
   vertailuvuodet, ja mikäli hiilestä irtautumisen kehityskulun tavoitteet jäävät toteutumatta,
   hallinnoijien on myös kerrottava syyt tälle sekä toimenpiteet, joita ne aikovat toteuttaa
   7 artiklan 4 kohdassa tarkoitetun korjatun tavoitteen saavuttamiseksi.
                                                    15 artikla
                                          Tietolähteiden tarkkuus
   1.        EU:n ilmastosiirtymää koskevien vertailuarvojen ja EU:n Pariisin sopimuksen
             mukaisten vertailuarvojen hallinnoijien on varmistettava, että scope 1, 2 ja
             3 -kasvihuonekaasupäästöjä koskevat tiedot ovat tarkkoja, esimerkiksi seuraavien
             maailmanlaajuisten tai eurooppalaisten menetelmien ja standardien mukaisesti:
             tuotteen ympäristöjalanjälkeä ja organisaation ympäristöjalanjälkeä koskevat
             menetelmät11, Corporate Value Chain (Scope 3) Accounting and Reporting
             Standard12 tai EN ISO 14064 tai EN ISO 14069 standardit.
   2.        Sovellettaessa edellä olevaa 1 kohtaa EU:n ilmastosiirtymää koskevien
             vertailuarvojen ja EU:n Pariisin sopimuksen mukaisten vertailuarvojen hallinnoijien
             on ilmoitettava käyttämänsä standardi menetelmissään.
   3.        EU:n ilmastosiirtymää koskevien vertailuarvojen ja EU:n Pariisin sopimuksen
             mukaisten          vertailuarvojen        hallinnoijien       on      varmistettava,       että
             kasvihuonekaasupäästöjä koskevat tiedot ovat vertailukelpoisia ja laadukkaita.
   11
           Komission suositus 2013/179/EU, annettu 9 päivänä huhtikuuta 2013, yhteisten menetelmien
           käyttämisestä tuotteiden ja organisaatioiden elinkaaren ympäristötehokkuuden mittaamiseen ja siitä
           tiedottamiseen (EUVL L 124, 4.5.2013, s. 1).
   12
           GHG Protocol Corporate Accounting and Reporting Standard julkaisuun liitetty täydennysosa Value
           Chain (Scope 3) Accounting and Reporting Standard (syyskuu 2011).
FI                                                      17                                                    FI
 ---pagebreak---                                            IV LUKU
                                LOPPUSÄÄNNÖKSET
                                             16 artikla
                                  Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 17.7.2020
                                               Komission puolesta
                                               Puheenjohtaja
                                               Ursula VON DER LEYEN
FI                                              18                                         FI